Stad Kaapstad vra ondernemings om strafregtelike sake oop te maak | Maroela Media
JP Smith, burgemeesterskomiteelid vir veiligheid en sekuriteit, het gesê ses mense is in hegtenis geneem toe chaos tydens 'n optog na die parlement uitgebreek het waar studente vir gratis hoër onderrig betoog het.
Hy het gesê vier van die betogers sal tereg staan op aanklagte van openbare geweld en twee op aanklag dat hulle 'n polisiebeampte aangerand het.
"Die Stad Kaapstad se veiligheid- en sekuriteitsdirektoraat is bewus van een wetstoepassersvoertuig, vier metropolisievoertuie, twee polisievoertuie, een MyCiTi-bus, een privaat voertuig, 'n onbekende getal Golden Arrow-busse en 'n getal geboue in die parlementêre distrik wat deur betogers beskadig is."
Duisende studente het deur die middestad geloop terwyl Pravin Gordhan, minister van finansies, sy mediumtermynbegrotingstoespraak gelewer het en aangekondig het dat 'n bykomende R17 miljard oor die volgende drie jaar beskikbaar gemaak sal word vir tersiêre instansies.
Smith het gesê beeldmateriaal van die betoging sal gebruik word om oortreders te identifiseer en te vervolg.
Hy het gesê skoonmaakbedrywighede sal "so vinnig as wat hulpbronne dit toelaat".
Hierdie is nie studente nie, hulle is geharde kriminele en moet daarvolgens vervolg word met die volle mag van die wet.
As n student so vernielsugtig is dan weet ek nie wats n stedelikke terroris nie. Geen respek vir niks. Hy word toegelaat.
Kinders moet van 'n jong ouderdom geleer word dat 'n bepaalde optrede 'n bepaalde gevolg het. Dit moet konsekwent toegepas word .
Te emosioneel vir selfbeheersing. Dit is n vreeslike dilema. Hoe kan dit verander? Miljoene mense wat tussen ons beweeg, sonder gewete of selfbeheersing…skrikwekkend!
WAT doen die SAPS??? SWAK bestuur!! Hulle is te BANG om op te tree. Die paar wat gearresteer is ,is n druppel in die emmer en bitter min van hulle gaan skuldig bevind word. Hierdie is al ANARGIE!! Salarisse en skade aan staatsvoertuie word uit die belastingbetaler se sak betaal !